Diari Oficial de la Generalitat Valenciana


Sumari del DOGV 6894, del 02-11-2012 (2012/9850)

RESOLUCIÓ de 27 de setembre de 2012, de la Conselleria d'Hisenda i Administració Pública, per la qual s'accepta la cessió gratuïta per un termini màxim de deu anys de l'ús de l'immoble denominat Antigua Escuela Hogar, situat a Requena, realitzada per l'ajuntament d'este municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9850


Data del document
:   27-09-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 27 de setembre de 2012, de la Conselleria d'Hisenda i Administració Pública, per la qual s'accepta la cessió gratuïta per un termini màxim de deu anys de l'ús de l'immoble denominat Antigua Escuela Hogar, situat a Requena, realitzada per l'ajuntament d'este municipi. [2012/9850]  
L'Ajuntament de Requena, en la sessió plenària celebrada el dia 10 de maig de 2012, va acordar la cessió gratuïta a la Generalitat de l'ús, per un termini màxim de deu anys, de l'immoble de la seua propietat denominat Antigua Escuela Hogar, que figura com a patrimonial en l'inventari de béns municipals, ubicat a l'interior del recinte tancat corresponent a la parcel·la dotacional docent del centre d'educació infantil i primària Serrano Clavero de Requena i que actualment està destinat a fins educatius per necessitats d'escolarització a la localitat.  
  
A proposta de la Conselleria d'Educació, Formació i Ocupació, es van iniciar els tràmits legals oportuns per a l'acceptació de la cessió d'ús de l'immoble.  
La cessió es realitza amb la finalitat de destinar l'immoble a fins educatius.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús per un termini màxim de deu anys realitzada per l'Ajuntament de Requena de l'immoble conegut com a Antigua Escuela Hogar, que obeïx a la descripció següent segons l'informe de l'arquitecte municipal:  
«Edifici que s'ubica al recinte tancat del col·legi Serrano Clavero. Té accés directe des de l'exterior pel carrer de García Dávila, 2. També es pot accedir a l'edifici a través de les portes que donen al pati del col·legi.  
Consta de tres plantes sobre rasant (planta baixa + 2 plantes de pis) i una planta soterrani. La comunicació vertical de l'edifici es realitza per mitjà d'una escala central que recorre les tres plantes sobre rasant de l'edifici. En el buit de l'escala hi ha un ascensor que en l'actualitat no funciona. Al soterrani s'accedix des d'una escala interior que arranca de la zona de cuina/magatzem de la planta baixa.  
A l'edifici es desenrotllen actualment les funcions següents:  
Planta soterrani:  
Sala de calderes.  
Antics magatzems i rebosts, que en l'actualitat no s'utilitzen.  
  
Planta baixa:  
Menjador-Cuina-Magatzem: es comunica amb el gimnàs a través d'una sala multiusos.  
Zona d'educació especial: en esta zona es disposen el despatx de l'AMPA, l'Aula d'Educació Especial, l'Aula d'Audició i Llenguatge, el despatx de la psicòloga i uns lavabos.  
Planta primera:  
Aules de Religió, Música, Suport i Idiomes, lavabos i despatx de professors. Biblioteca.  
Planta segona:  
Aules de 5é A, 5é B i 6é A de primària, Aula d'Informàtica, lavabos i despatx de professors. Aules de 4t A, 4t B i 6é B de primària, lavabos i Aula d'Educació Especial.»  
La parcel·la sobre la qual s'ubica l'immoble consta inscrita en el Registre de la Propietat de Requena en el tom 127, llibre 82, foli 91, finca 16286, inscripció 4a.   
Referència cadastral: 8412995GL6163E3908CZ (PART).   
  
Segon  
La cessió gratuïta realitzada per l'Ajuntament de Requena s'efectua amb la condició de destinar l'immoble a fins educatius. El cessionari s'obliga a compliments semblants que li correspon atendre respecte dels centres educatius a càrrec seu i, de manera immediata, a la realització d'obres de reparació de l'immoble necessàries per a l'ús a què es destina i en evitació de danys a persones o béns.  
  
Tercer  
El dret d'ús sobre el local acceptat s'ha d'incorporar a l'inventari general de béns i drets de la Generalitat.  
  
Quart  
Notificar esta resolució a l'ajuntament cedent i publicar-la en el Diari Oficial de la Comunitat Valenciana, en compliment de les disposicions de l'article 44 de la Llei 14/2003, de 10 d'abril, de Patrimoni de la Generalitat.  
  
València, 27 de setembre de 2012.- El Conseller d'Hisenda i Administració Pública: José Manuel Vela Bargues.